Freak show

**Freak show**, på norsk også skrevet *freakshow* (av engelsk *freak* som betyr vanskapning), er en type underholdning der man mot betaling viser fram mennesker eller dyr med forskjellige fysiske funksjonshemninger og uvanlige kroppslige framtoninger. Slike framvisninger eller forestilinger forekom særlig i USA og Europa fra ca. 1840 til ca. 1970, ofte i amerikanske sideshows, parallell- eller sideattraksjoner på tivoli og sirkus. 

I dag har vi realityserier og TV-dokumentarer som viser annerledes mennesker, gjerne med kropper som vekker sterk fascinasjon.

## Historikk og artister

### Freakshow-artister (utvalg)


Fil:Baartman.jpg|Hottentott-venus, khoisan-kvinnen Saartjie Baartman (1789-1815), ble vist i London og Paris 1810-1815 som et av de tidligste tilfellene av framvisning av svarte som underholdning. Samtidig karikaturtegning.
File:ChangandEngLithograph(1860).jpg|De sammenvokste Chang og Eng Bunker (1811-1874) fra Siam (Thailand) ble opphavet til betegnelsen siamesiske tvillinger. Brødrene turnerte på 1830- og 1860-tallet, men levde ellers på en gård i USA der de fikk ti og elleve velskapte barn.
File:Isaac W Sprague, living skeleton, 1867.jpg|Det levende skjelett Isaac W. Sprague (1841-1887) 
File:Maximo and Bartola CDV by Edmonds of Southampton, c1867.jpg|De aztekiske lilliputanerne Maximo og Bartola, to meksikanske jenter med microcephali (*[[pinheads]]*), opptrådte i Europa og USA fra 1850-tallet og framover 
File:Waino and Plutanor, the "Wild Men of Borneo" (late 1870s).jpg|De sterke, kortvokste, amerikanske brødrene Villmennene fra Borneo Waino (1825-1905) og Plutano (1827-1912) 
File:Barnum and Commodore Nutt.jpg|Den amerikanske underholdningskongen Phineas Taylor Barnum (1810-1891) sammen med den kortvokste *Commodore Nutt* (George Washington Morrison Nutt, 1844-1881)
File:Pastrana.JPG|Den meksikansk-indianske apekvinnen Julia Pastrana (1830-1864) ble også fremvist etter sin død. 1921 -1959 ble mumien utstilt i Norge og siden overtatt av Universitetet i Oslo.
File:Bearded lady.JPG|En skjeggete dame fra P.T. Barnums sirkus
File:Henrik Brustad 1.jpg|Den norske attraksjonen Henrik Brustad (1844-1899) på 226 cm var kjempe og sterk mann på framvisninger i Europa og P.T. Barnums sirkus i USA
File:Edouard Beaupre.JPG|Den kanadiske kjempen Edouard Beaupré (1881-1904) løftet hester i det amerikanske Barnum and Bailey's circus
File:Fedor Jeftichew portrait.jpg|Det russiske hundeansiktet Fjodor Jevtisjchev (Фёдор Евтищев, 1868-1904) ble brakt til USA av P.T. Barnum 
File:Myrtle Corbin by JR Applegate c1880.JPG|Den firbeinte jenta fra Texas Myrtle Corbin (1868-1928) 
File:Josephmerrick1889.jpg|Den engelske elefantmannen Joseph Merrick (1862-1890) var attraksjon på markedsplasser og tivolier 
File:Randian.1906.jpg|«Slangemannen», den levende torsoen eller den menneskelige larva Prince Randian (1871–1934) 
File:Pasqual Pinon portrait.png‎|Den tohodete meksikaneren Pasqual Pinon (1889–1929) 1917 opptrådte på sirkus med en stor cyste i panna maskert som ekstra hode
File:Hans Langseth.jpg|Norsk-amerikaneren Hans Langseth (1846-1927) viste fram verdens angivelig lengste skjegg på turnerer i USA; det målte 5,33 meter da han døde. 
File:Violetdaisykids.jpg|De siamesiske tvillingene Daisy og Violet Hilton (1908-1969) turnerte som severdigheter i sideshows i USA på 1930-tallet
File:Violetta (Aloisia Wagner).jpg|Den tyskfødte halve kvinnen Violetta (Aloisia Wagner, født 1906) opptrådte også som sanger i sideshow i USA 
File:Zebraman great omi.jpg| *The Great Omi* eller *The Zebra Man*, Horace Ridler (1892–1969) fra London, var profesjonell «freak» og sideshowartist med tatoveringer


## Moderne freakshow
I dag finner de fleste i Vesten det respektløst å vise fram mennesker som kuriøse objekter. Det anses uetisk å lage underholdning av andres ulykke og utnytte problemene deres økonomisk som i enkelte av de gamle freakshowene. Noen mener også man kynisk spiller på publikums primitive nysgjerrighet. I en moderne velferdsstat forsøker man vanligvis isteden å støtte hjelpetrengende på ulike måter; slik skal de kunne leve selvstendige hverdagsliv i likeverd med andre og eventuelt fritt velge å opptre uten å være presset til det av nød. 

Samtidig kan fjernsynsdokumentarer om merkelige kroppslige deformiteter og groteske handikap som både er frastøtende og fascinerende, betraktes som moderne freakshow og en videreutvikling av sjangeren. Det samme kan programmer om annerledes mennesker med ekstreme talenter og egenskaper, eller skandalepreget virkelighets-TV med håndplukkede eksentrikere. Enkelte hevder også at skjønnhetskonkurranser er en form for integritetskrenkende og nedverdigende fesjå der noen misbruker andres kropper for å tjene penger selv, og utøverne bare bedømmes etter utseendet og ikke som hele individer med indre kvaliteter.

Utstilling av mennesker har også foregått i over 100 år i Norge, og er beskrevet i boka av Herman Berthelsen: Skjeggete damer og siamesiske tvillinger, Cappelen 2002

## Musikkalbum
Freak show er også tittelen på blant annet :
* The Residents' musikkalbum *[[Freak Show/Freak Show Soundtrack|Freak Show]]*  (1991)
* Silverchairs musikkalbum *[[Freak Show (album, 1997)|Freak Show]]* (1997)
* Kiemsas sang *[[Freak Show (sang, 2009)|Freak Show]]* (2009)
## Referanser

## Se også
* Freak
* Sideshow
* Menneskelig menasjeri, etnografisk karavane og annet (*Human zoo*, *Völkerschau*)
* Raritetskabinett, vokskabinett, menasjeri
* P.T. Barnum
* Ripley’s Believe It or Not!
* Lytehumor
* Voyeurisme, lystfremmende kikking
## Eksterne lenker
*